pythainlp/thai-wiki-dataset-v3 huggingface dataset:
อรุณ กิติยากร ณ อยุธยา

ท่านผู้หญิงอรุณ กิติยากร ณ อยุธยา (สกุลเดิม: สนิทวงศ์ ณ อยุธยา; 24 ธันวาคม พ.ศ. 2470 − 29 กันยายน พ.ศ. 2551) เป็นภริยาของหม่อมราชวงศ์กัลยาณกิติ์ กิติยากร พระเชษฐาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เกิดเมื่อวันที่ 24 ธันวาคม พ.ศ. 2470 เป็นธิดาของหม่อมหลวงจรูญ สนิทวงศ์ (หลวงจรูญสนิทวงษ์) กับหม่อมหลวงรวง จรูญสนิทวงศ์ สำเร็จการศึกษาจากคณะพาณิชยศาสตร์และการบัญชี จุฬาลงกรณ์มหาวิทยาลัย ได้รับทุนไปศึกษาต่อที่ประเทศอังกฤษ และกลับมาเป็นครูที่โรงเรียนสาธิตประสานมิตร ภายหลังได้ลาออกมาประกอบอาชีพส่วนตัว 
ท่านผู้หญิงอรุณเป็นคุณหญิงจากการรับพระราชทานเครื่องราชอิสริยาภรณ์สำหรับตระกูลจุลจอมเกล้า ชั้นตติยจุลจอมเกล้า เมื่อ วันที่ 5 พฤษภาคม พ.ศ. 2512  ชั้นทุติยจุลจอมเกล้า เมื่อวันที่ 5 พฤษภาคม พ.ศ. 2530
ท่านผู้หญิงอรุณ กิติยากร ณ อยุธยา สมรสกับหม่อมราชวงศ์กัลยาณกิติ์ กิติยากร มีบุตรธิดา 2 คน  คือ
ร้อยโท หม่อมหลวงพลายชุมพล กิติยากร (12 สิงหาคม 2501 − 26 ธันวาคม 2559) สมรสกับอภิญญา (สกุลเดิม สุวรรณวิหค)
หม่อมหลวงสิริณา กิติยากร สมรสกับปิยะ จิตตาลาน
==เครื่องราชอิสริยาภรณ์==
== อ้างอิง ==
ราชสกุลกิติยากร
ราชสกุลสนิทวงศ์
ณ อยุธยา
ท่านผู้หญิง
ครูชาวไทย
นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ท.จ.ว. (ฝ่ายใน)
ผู้ได้รับเครื่องราชอิสริยาภรณ์ บ.ม.
เบเลริอันด์

เบเลริอันด์ (Beleriand) เป็นชื่อดินแดนแห่งหนึ่งในโลกจินตนาการ มิดเดิลเอิร์ธ งานประพันธ์ของ เจ. อาร์. อาร์. โทลคีน ตั้งอยู่ทางตะวันตกเฉียงเหนือของแผ่นดินมิดเดิลเอิร์ธ ทางฟากตะวันตกของเทือกเขาเอเร็ดลูอิน (หรือเทือกเขาสีน้ำเงิน ด้านตะวันตกของแคว้นไชร์ ใน เดอะลอร์ดออฟเดอะริงส์) ติดกับมหาสาคร หรือเบเลกายร์ ปรากฏเป็นฉากหลังสำคัญอยู่ในเรื่อง ซิลมาริลลิออน งานเขียนอื่นๆ ของโทลคีนที่เกี่ยวข้องกับแผ่นดินเบเลริอันด์ ได้แก่ The Lays of Beleriand, ตำนานบุตรแห่งฮูริน (The Children of Hurin), The Book of Lost Tales และอื่นๆ ในหนังสือชุด ประวัติศาสตร์มิดเดิลเอิร์ธ
อาณาเขตเบเลริอันด์ ด้านตะวันตกจรดทะเลเบเลกายร์ ด้านตะวันออกจรดเทือกเขาเอเร็ดลูอิน ทิศเหนือจรดทุ่งอาร์ด-กาเลน ทิศใต้แผ่ไปถึงผืนป่าเทาร์-อิม-ดุยนัธ มีแม่น้ำสายหลักอยู่สองสาย ได้แก่แม่น้ำซิริออน กับแม่น้ำเกลิออน  แม่น้ำซิริออนเป็นแม่น้ำใหญ่กว่า ไหลผ่านกึ่งกลางแผ่นดินเบเลริอันด์ แบ่งพื้นดินออกเป็นเบเลริอันด์ตะวันออก และเบเลริอันด์ตะวันตก  ส่วนแม่น้ำเกลิออนแม้จะแคบกว่า แต่ยาวกว่า ไหลผ่านเบเลริอันด์ตะวันออกเลียบไปกับแนวเทือกเขาเอเร็ดลูอิน ฟากตะวันออกของเกลิออนเป็นแผ่นดินที่เรียกว่า ออสซิริอันด์ มีแควสาขาอีกหกสายไหลจากเอเร็ดลูอินลงมาบรรจบกับเกลิออน ดังนั้นบางครั้งก็เรียกดินแดนนี้ว่า 'แผ่นดินแห่งแม่น้ำทั้งเจ็ด' หรือ 'ดินแดนสัตตนที'
แผ่นดินเบเลริอันด์ถึงคราววิบัติจนล่มจมลงสู่ใต้มหาสมุทร เมื่อครั้งสงครามแห่งความโกรธา อันเป็นสงครามเทพ ระหว่างทัพของวาลาร์ กับมอร์กอธ เป็นอันสิ้นสุดยุคที่หนึ่ง คงเหลือแต่เพียงแผ่นดินซึ่งเป็นที่ตั้งหลุมศพของมอร์เวน ทูริน และนิเอนอร์ ที่ยังโผล่พ้นมหาสมุทรอยู่ เรียกว่า 'โทลมอร์เวน'
==อาณาจักรต่างๆ ในเบเลริอันด์==
กอนโดลิน (ตั้งในปีที่ 116 ของยุคแห่งตะวัน)
ดอร์-โลมิน (ตั้งในปีที่ 50 ของยุคแห่งตะวัน มอบให้แก่มนุษย์ในปีที่ 400)
โดริอัธ (ก่อตั้งในปีทวิพฤกษาศกที่ 1152)
เบเลริอันด์ตะวันออก
ธาร์เกลิออน (ตั้งในปีที่ 7 ของยุคแห่งตะวัน)
นาร์โกธรอนด์ (ตั้งในปีที่ 102 ของยุคแห่งตะวัน)
เนฟรัสต์
ฟาลัส
พรมแดนมายดรอส  (ตั้งในปีที่ 7 ของยุคแห่งตะวัน)
ช่องแคบมากลอร์ (ตั้งในปีที่ 7 ของยุคแห่งตะวัน)
ออสซิริอันด์ (หรือ ลินดอน ก่อตั้งปีทวิพฤกษาศกที่ 1350)
ช่องแคบอะกลอน
อะมอนเอเร็บ (ตั้งในปีที่ 7 ของยุคแห่งตะวัน)
อาร์แวร์นิเอน (ตั้งในปีที่ 511 ของยุคแห่งตะวัน)
เอสโตลัด
ฮิธลุม (ตั้งในปีที่ 1 ของยุคแห่งตะวัน)
ฮิมลัด (ตั้งในปีที่ 7 ของยุคแห่งตะวัน)
== อ้างอิง ==
เจ. อาร์. อาร์. โทลคีน, ซิลมาริลลิออน, ลอนดอน: ฮาร์เปอร์คอลลินส์.
ดินแดนในตำนานของโทลคีน
Regionen und Orte in Tolkiens Welt#Beleriand
Middle-earth locations#Beleriand
สวัสดิ์ จำปาศรี

พันตำรวจเอกสวัสดิ์ จำปาศรี เกิดเมื่อวันที่ 14 มีนาคม พ.ศ. 2495 ที่ อ.ชุมพวง จ.นครราชสีมา โดยเป็นบุตรของพ่อซึ่งเป็นกำนัน ชื่อ นายทองคำ และแม่คือ นางกองศรี จำปาศรี
พ.ต.อ.สวัสดิ์ จบการศึกษาระดับปริญญาตรีจาก คณะนิติศาสตร์ มหาวิทยาลัยศรีปทุม ปริญญาโท บริหารธุรกิจ จากมหาวิทยาลัยเอเชียอาคเนย์ เริ่มรับราชการตำรวจ โดยเริ่มตั้งแต่เป็นลูกแถวและผู้บังคับหมู่ กองกำกับการสวัสดิภาพเด็กและเยาวชน และเป็นสารวัตรประจำแผนกสืบสวนสอบสวนในสถานีตำรวจแถบฝั่งธนบุรีหลายท้องที่นานถึง 25 ปี เช่น หนองค้างพลู, บางขุนเทียน เป็นต้น จนกระทั่งได้ลาออกจากราชการในปี พ.ศ. 2548 ในยศ พันตำรวจเอก (พ.ต.อ.) เพื่อออกมาเล่นการเมือง
โดยในการเลือกตั้งเมื่อปี พ.ศ. 2548 พ.ต.อ.สวัสดิ์ ได้ลงรับสมัคร ส.ส. ในสังกัดพรรคประชาธิปัตย์ ในเขตบางขุนเทียน โดยได้เป็นผู้สมัครของพรรคประชาธิปัตย์อย่างกะทันหัน เนื่องจากมีการเปลี่ยนแปลงตัวผู้สมัคร และ พ.ต.อ.สวัสดิ์ ก็ไม่ได้รับการเลือกตั้งในครั้งนั้น
จากนั้น พ.ต.อ.สวัสดิ์ จำปาศรี ก็ยังคงลงพื้นที่อย่างต่อเนื่อง ในการเลือกตั้งในปลายปี พ.ศ. 2550 พ.ต.อ.สวัสดิ์ ก็ยังคงสมัครในพื้นที่เดิมกับทางพรรคประชาธิปัตย์  แต่ไม่ได้รับการเลือกตั้ง
ชีวิตส่วนตัว สมรสแล้วกับ นางรัตนา จำปาศรี (นามสกุลเดิม สุวภาพ) มีบุตรสาว 2 คน
ต่อมา พ.ต.อ.สวัสดิ์ มีทำหน้าที่ที่ปรึกษาผู้ว่าราชการกรุงเทพมหานคร ม.ร.ว.สุขุมพันธุ์ บริพัตร
==อ้างอิง==
== แหล่งข้อมูลอื่น ==
เว็บไซต์ส่วนตัว 
เว็บ hi5
ซื่อสัตย์ จริงใจ รับใช้ชาวประชา พ.ต.อ.สวัสดิ์ จำปาศรี ที่ปรึกษาผู้ว่าฯ กทม.
ตำรวจชาวไทย
บุคคลจากจังหวัดนครราชสีมา
นักการเมืองไทย
บุคคลจากคณะนิติศาสตร์ มหาวิทยาลัยศรีปทุม
บุคคลจากมหาวิทยาลัยเอเชียอาคเนย์
พรรคประชาธิปัตย์
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.
มอร์ดอร์

มอร์ดอร์ (Mordor) เป็นชื่อดินแดนแห่งหนึ่งในจินตนิยายชุด เดอะลอร์ดออฟเดอะริงส์ ของ เจ. อาร์. อาร์. โทลคีน ซึ่งเป็นที่ตั้งอาณาจักรอันชั่วร้ายของ เซารอน คำว่า มอร์ดอร์ เป็นภาษาซินดาริน มีความหมายว่า 'แผ่นดินแห่งความมืด'
มอร์ดอร์ตั้งอยู่ทางทิศตะวันออกเฉียงใต้ของมิดเดิลเอิร์ธ ในกำบังของเทือกเขาเอเฟลดูอัธ และเอเร็ดลิธุย ข้างตะวันออกของแม่น้ำอันดูอิน จึงตั้งประชิดอยู่ทางตะวันออกของอาณาจักรกอนดอร์
ภายในมอร์ดอร์เป็นที่ตั้งของ บารัดดูร์ หอคอยทมิฬ ซึ่งเป็นที่อยู่ของเซารอน นอกจากนี้ยังมีเมาท์ดูม หรือ โอโรดรูอิน หรือภูมรณะ ซึ่งเป็นภูเขาไฟที่เปิดสู่แหล่งลาวาใต้พิภพ เป็นที่ที่มีอัคคีความร้อนสูงที่สุดบนมิดเดิลเอิร์ธ เป็นสถานที่เพียงแห่งเดียวที่สามารถหลอมสร้างแหวนเอกธำมรงค์ และเป็นที่เดียวที่ทำลายมันลงได้ เมาท์ดูมคือจุดหมายในการเดินทางของโฟรโด แบ๊กกิ้นส์ และ แซมไวส์ แกมจี ในภารกิจทำลายแหวนเอกในเรื่อง เดอะลอร์ดออฟเดอะริงส์
การเข้าสู่มอร์ดอร์ สามารถเข้าได้จากทางทิศเหนือ ผ่านประตูดำแห่งมอร์ดอร์ ชื่อว่า 'โมรันนอน' ซึ่งตั้งอยู่ที่ช่องแคบเชิงเขาระหว่างเอเฟลดูอัธกับเอเร็ดลิธุย  อีกทางหนึ่งคือผ่านช่องเขาบนเอเร็ดลิธุย ซึ่งมีเมืองปราการแห่งหนึ่งตั้งอยู่ ชื่อ มินัสมอร์กูล เมืองนี้แต่เดิมเป็นเมืองของชาวกอนดอร์ ซึ่งสร้างขึ้นสำหรับคอยเฝ้าระวังการเคลื่อนไหวของเซารอน ต่อภายหลังถูกพวกภูตแหวนยึดไปได้ และกลายเป็นที่อยู่ของวิชคิง หรือราชันขมังเวท
ด้านหน้าประตูดำเป็นทุ่งราบกว้างใหญ่  ชื่อทุ่งดาร์กอลัด หรือ ทุ่งสมรภูมิ เป็นสถานที่ซึ่งเกิดสงครามครั้งยิ่งใหญ่ในช่วงปลายยุคที่สอง คือ สงครามแห่งพันธมิตรครั้งสุดท้าย เป็นที่สิ้นพระชนม์ของกิล-กาลัด และ เอเลนดิล ในยุคที่สามทุ่งกว้างใหญ่แห่งนี้กลายเป็นบึงน้ำเฉอะแฉะ เรียกกันว่า 'บึงมรณะ' ข้างใต้บึงเป็นหลุมศพของเอลฟ์และมนุษย์ที่เสียชีวิตในสงครามแห่งพันธมิตรครั้งสุดท้าย
==อ้างอิง==
เจ. อาร์. อาร์. โทลคีน, ลอร์ดออฟเดอะริงส์, ลอนดอน:สำนักพิมพ์ฮาร์เปอร์คอลลินส์
เจ. อาร์. อาร์. โทลคีน, ซิลมาริลลิออน, ลอนดอน:สำนักพิมพ์ฮาร์เปอร์คอลลินส์
ดินแดนในตำนานของโทลคีน
อำเภอนาแก

นาแก เป็นอำเภอหนึ่งของจังหวัดนครพนม
== ที่ตั้งและอาณาเขต ==
อำเภอนาแกมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอวังยาง อำเภอปลาปาก และอำเภอเรณูนคร
ทิศตะวันออก ติดต่อกับอำเภอธาตุพนม
ทิศใต้ ติดต่อกับอำเภอดงหลวง (จังหวัดมุกดาหาร)
ทิศตะวันตก ติดต่อกับอำเภอเต่างอยและอำเภอโคกศรีสุพรรณ (จังหวัดสกลนคร)
== การแบ่งเขตการปกครอง ==
=== การปกครองส่วนภูมิภาค ===
อำเภอนาแกแบ่งเขตการปกครองย่อยออกเป็น 12 ตำบล 143 หมู่บ้าน ได้แก่
=== การปกครองส่วนท้องถิ่น ===
ท้องที่อำเภอนาแกประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลตำบลนาแก  ครอบคลุมพื้นที่บางส่วนของตำบลนาแก
เทศบาลตำบลพระซอง  ครอบคลุมพื้นที่ตำบลพระซองทั้งตำบล
องค์การบริหารส่วนตำบลนาแก  ครอบคลุมพื้นที่ตำบลนาแก (เฉพาะนอกเขตเทศบาลตำบลนาแก)
องค์การบริหารส่วนตำบลหนองสังข์  ครอบคลุมพื้นที่ตำบลหนองสังข์ทั้งตำบล
องค์การบริหารส่วนตำบลนาคู่  ครอบคลุมพื้นที่ตำบลนาคู่ทั้งตำบล
องค์การบริหารส่วนตำบลพิมาน  ครอบคลุมพื้นที่ตำบลพิมานทั้งตำบล
องค์การบริหารส่วนตำบลพุ่มแก  ครอบคลุมพื้นที่ตำบลพุ่มแกทั้งตำบล
องค์การบริหารส่วนตำบลก้านเหลือง  ครอบคลุมพื้นที่ตำบลก้านเหลืองทั้งตำบล
องค์การบริหารส่วนตำบลหนองบ่อ  ครอบคลุมพื้นที่ตำบลหนองบ่อทั้งตำบล
องค์การบริหารส่วนตำบลนาเลียง  ครอบคลุมพื้นที่ตำบลนาเลียงทั้งตำบล
องค์การบริหารส่วนตำบลบ้านแก้ง  ครอบคลุมพื้นที่ตำบลบ้านแก้งทั้งตำบล
องค์การบริหารส่วนตำบลคำพี้  ครอบคลุมพื้นที่ตำบลคำพี้ทั้งตำบล
องค์การบริหารส่วนตำบลสีชมพู  ครอบคลุมพื้นที่ตำบลสีชมพูทั้งตำบล
== สถานที่สำคัญ ==
วัดศรีจำปาตำบลนาแก
วัดพระธาตุศรีคุณ ตำบลนาแก
วัดภูพานอุดมธรรม (ดานสาวคอยวนาราม) ตำบลนาแก
วัดธรรมบรรพต (วัดถ้ำพระเวส) ตำบลนาแก
ศาลหลักเมือง ตำบลนาแก
อนุสรณ์สถานแห่งความสงบ ตำบลพิมาน
วัดส้างพระอินทร์ ตำบลพุ่มแก
== สถานศึกษา ==
มหาวิทยาลัยรามคำแหง (สาขาวิทยาบริการเฉลิมพระเกียรติ)
วิทยาลัยการอาชีพนาแก
วิทยาลัยอาชีวศึกษานาแก
โรงเรียนพระซองสามัคคีวิทยา
โรงเรียนนาแกพิทยาคม
โรงเรียนนาแกสามัคคีวิทยา
โรงเรียนหนองบ่อวิทยานุกูล
โรงเรียนนาแกผดุงราชกิจเจริญ
โรงเรียนเซนต์ยอแซฟนาแก
นาแก
ไรทาลิน

ไรทาลิน  (Ritalinn) คือวงพังค์ร็อกที่มีส่วนผสมของอีโม ประกอบด้วยสมาชิก เฟิร์น- นันธิภาคย์ สินสิวะมงคล ร้องนำและเล่นกีตาร์, ปารโมทย์ แก้วจันทร์ หรือ โจ ในตำแหน่งมือเบส, พงษ์ดนัย นัยนานนท์ หรือบอล มือกลอง และ คงกฤษ คล้ายแดง หรืออาร์ท ในตำแหน่งมือกีตาร์
ไรทาลินมีโอกาสขึ้นแสดงตามงานต่าง ๆ ไม่ว่าจะเป็นงาน Nirvana Tribute Concert ตั้งแต่ครั้งที่ 2 เป็นต้นมา  ต่อมาได้มีผลงานในเพลง "เกิดมาเพื่อสิ่งนี้" ในโปรเจกต์ DO IT OR DIE งานโปรเจกต์พิเศษฉลองครบรอบ 10 ปี ของค่ายอินดี้ มิวสิก บั๊กส์ จนมีผลงานอัลบั้มเต็มครั้งแรก กับอัลบั้ม Heaven & Hell
== สมาชิก ==
นันธิภาคย์ สินสิวะมงคล (เฟิร์น) (ร้องนำ) , (กีตาร์)
คงกฤษ คล้ายแดง (อาร์ต) (กีตาร์)
ปราโมทย์ แก้วจันทร์ (โจ) (เบส)
พงษ์ดนัย นัยนานนท์ (บอล) (กลอง)
มรรษกร คำหงษา (จิว) (เนื้อเพลง)
== ผลงาน ==
อัลบั้ม DO IT OR DIE (พ.ศ. 2549)
7. เกิดมาเพื่อสิ่งนี้ (Track 7)
อัลบั้ม Heaven & Hell (พ.ศ. 2550)
Heinous Strom
ดิน ฟ้า อากาศ
สูงสุดสู่สามัญ
Stellar
ตายทั้งเป็น
อายตัวเอง
เกิดมาเพื่อสิ่งนี้
ความสุข
Angle From Heaven
Say U Love
รักยังคงอยู่
ในความมืด
Helless
ผู้ต้องสงสัย
วันปล่อยผี
New Single (พ.ศ. 2553)
สนามบิน
New Single (พ.ศ. 2554)
เหนือมนุษย์ Ost.เหนือมนุษย์
New Single (พ.ศ. 2560)
ยังจดจำ (Remember)
New Single (พ.ศ. 2562)
ดื้อดึง
New Single (พ.ศ. 2563)
ฉันยอมพูด
กลุ่มดนตรีร็อกสัญชาติไทย
กลุ่มดนตรีไทยในยุค 2000
อำเภอบ้านแพง

บ้านแพง  เป็นอำเภอหนึ่งของจังหวัดนครพนม
== ที่ตั้งและอาณาเขต ==
อำเภอบ้านแพงมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอบึงโขงหลง (จังหวัดบึงกาฬ)
ทิศตะวันออก ติดต่อกับแขวงบอลิคำไซ แขวงคำม่วน (ประเทศลาว) และอำเภอท่าอุเทน
ทิศใต้ ติดต่อกับอำเภอศรีสงคราม
ทิศตะวันตก ติดต่อกับอำเภอนาทม และอำเภอบึงโขงหลง (จังหวัดบึงกาฬ)
== การแบ่งเขตการปกครอง ==
=== การปกครองส่วนภูมิภาค ===
อำเภอบ้านแพงแบ่งเขตการปกครองย่อยออกเป็น 6 ตำบล 75 หมู่บ้าน ได้แก่
=== การปกครองส่วนท้องถิ่น ===
ท้องที่อำเภอบ้านแพงประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลบ้านแพง  ครอบคลุมพื้นที่ตำบลบ้านแพงทั้งตำบล
องค์การบริหารส่วนตำบลไผ่ล้อม  ครอบคลุมพื้นที่ตำบลไผ่ล้อมทั้งตำบล
องค์การบริหารส่วนตำบลโพนทอง  ครอบคลุมพื้นที่ตำบลโพนทองทั้งตำบล
องค์การบริหารส่วนตำบลหนองแวง  ครอบคลุมพื้นที่ตำบลหนองแวงทั้งตำบล
องค์การบริหารส่วนตำบลนางัว  ครอบคลุมพื้นที่ตำบลนางัวทั้งตำบล
องค์การบริหารส่วนตำบลนาเข  ครอบคลุมพื้นที่ตำบลนาเขทั้งตำบล
บ้านแพง
คณะวิศวกรรมศาสตร์ศรีราชา มหาวิทยาลัยเกษตรศาสตร์

คณะวิศวกรรมศาสตร์ศรีราชา มหาวิทยาลัยเกษตรศาสตร์ เป็นหนึ่งใน 3 คณะที่จัดตั้งในระยะเริ่มแรกของวิทยาเขตศรีราชา
== ประวัติ ==
คณะวิศวกรรมศาสตร์ศรีราชา ก่อตั้งขึ้นเพื่อขยายโอกาสทางการศึกษาและรองรับการพัฒนาเขตเศรษฐกิจบริเวณพื้นที่ชายฝั่งทะเลตะวันออก โดยมุ่งเน้นผลิตบัณฑิต และพัฒนากำลังคนด้านวิศวกรรมศาสตร์ในสาขาต่างๆ ตลอดจนศึกษา ค้นคว้าวิจัยและให้บริการทางวิชาการ เพื่อสนับสนุนการดำเนินงาน พัฒนาอุตสาหกรรมรวมทั้งการเสริมสร้างและยกระดับเทคโนโลยีของประเทศให้ก้าวสูงขึ้นอีกระดับหนึ่ง 
== หน่วยงาน ==
ภาควิชา สำนัก สถาบัน และศูนย์ ภายในคณะวิศวกรรมศาสตร์ศรีราชา
สำนักงานเลขานุการ
ภาควิชาวิศวกรรมไฟฟ้า
ภาควิชาวิศวกรรมคอมพิวเตอร์
ภาควิชาวิศวกรรมอุตสาหการ
ภาควิชาวิศวกรรมเครื่องกล
ภาควิชาวิศวกรรมโยธา
== หลักสูตร ==
== ทำเนียบคณบดี ==
ทำเนียบคณบดีนับตั้งแต่เป็นโครงการจัดตั้งคณะเทคโนโลยีอุตสาหกรรม จนมาเป็นคณะวิศวกรรมศาสตร์ศรีราชา มหาวิทยาลัยเกษตรศาสตร์ ในปัจจุบัน
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
== อ้างอิง ==
== แหล่งข้อมูลอื่น ==
คณะวิศวกรรมศาสตร์ มหาวิทยาลัยเกษตรศาสตร์ วิทยาเขตบางเขน
คณะวิศวกรรมศาสตร์ กำแพงแสน มหาวิทยาลัยเกษตรศาสตร์ 
คณะวิศวกรรมศาสตร์ศรีราชา มหาวิทยาลัยเกษตรศาสตร์ วิทยาเขตศรีราชา 
คณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร 
กเษตรศาสตร์
หน่วยงานในมหาวิทยาลัยเกษตรศาสตร์
อำเภอปลาปาก

ปลาปาก  เป็นอำเภอหนึ่งของจังหวัดนครพนม
== ประวัติ ==
สถานที่ตั้งรกรากของชาวปลาปาก นับว่าเป็นชนเผ่าที่น่าสนใจมิใช่น้อยเลยทีเดียว ความเป็นมาของบรรพบุรุษของชาวปลาปากเดิมมีถิ่นที่อยู่ในเขตประเทศลาวที่เมืองมหาชัย แขวงคำม่วน พระทองสัมฤทธิ์ที่กล่าวถึงในตำนานนี้มีอยู่จริง และประดิษฐานอยู่ที่วัดคณิศรธรรมิการาม
คำว่า “เว้า” นี้เป็นภาษาท้องถิ่นซึ่งความหมายก็คือ พูด ตำนานเกี่ยวกับ ปลาเว้า มีประวัติความเป็นมาว่าบริเวณนี้ในฤดูฝนมีน้ำหลาก จึงทำให้มีปลาชนิดหนึ่งลักษณะคล้ายปลาตะเพียนทองมารวมอยู่เป็นจำนวนมาก และส่งเสียงร้องอึงคะนึงคล้ายเสียงคนพูดกัน ชาวบ้านจึงพากันเรียกขานบริเวณแห่งนี้ว่า ปลาเว้า(ปลาพูด) คำว่า “ปาก” นี้ในภาษาถิ่นอีสานเป็นคำกริยา หมายถึง พูด ดังนั้น ปลาปากก็คือ ปลาพูดหรือ ปลาเว้านั่นเอง ชาวบ้านจึงได้ตั้งชื่อว่า ปลาปากตั้งแต่นั้นมา
วันที่ 15 มิถุนายน 2508 แยกพื้นที่ตำบลปลาปาก ตำบลกุตาไก้ และตำบลหนองฮี อำเภอเมืองนครพนม มาตั้งเป็น กิ่งอำเภอปลาปาก ขึ้นการปกครองกับอำเภอเมืองนครพนม
วันที่ 20 กันยายน 2509 ตั้งตำบลนามะเขือ แยกออกจากตำบลกุตาไก้ ตั้งตำบลมหาชัย แยกออกจากตำบลปลาปาก ตั้งตำบลโคกสว่าง แยกออกจากตำบลปลาปาก และตำบลหนองฮี
วันที่ 16 พฤศจิกายน 2514 ยกฐานะกิ่งอำเภอปลาปาก อำเภอเมืองนครพนม เป็น อำเภอปลาปาก
วันที่ 5 กรกฎาคม 2517 ตั้งตำบลโคกสูง แยกออกจากตำบลมหาชัย
วันที่ 31 ตุลาคม 2521 ตั้งตำบลหนองเทาใหญ่ แยกออกจากตำบลโคกสว่าง
วันที่ 28 กุมภาพันธ์ 2528 จัดตั้งสุขาภิบาลปลาปาก ในท้องที่บางส่วนของตำบลปลาปาก
วันที่ 25 พฤษภาคม 2542 ยกฐานะสุขาภิบาลปลาปาก เป็นเทศบาลตำบลปลาปาก
== ที่ตั้งและอาณาเขต ==
อำเภอปลาปากมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอเมืองนครพนม
ทิศตะวันออก ติดต่อกับอำเภอเมืองนครพนมและอำเภอเรณูนคร
ทิศใต้ ติดต่อกับอำเภอเรณูนคร อำเภอนาแก และอำเภอวังยาง
ทิศตะวันตก ติดต่อกับอำเภอโพนนาแก้วและอำเภอกุสุมาลย์ (จังหวัดสกลนคร)
== การแบ่งเขตการปกครอง ==
=== การปกครองส่วนภูมิภาค ===
อำเภอปลาปากแบ่งเขตการปกครองย่อยออกเป็น 8 ตำบล 85 หมู่บ้าน ได้แก่
=== การปกครองส่วนท้องถิ่น ===
ท้องที่อำเภอปลาปากประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลปลาปาก ครอบคลุมพื้นที่บางส่วนของตำบลปลาปาก
องค์การบริหารส่วนตำบลปลาปาก  ครอบคลุมพื้นที่ตำบลปลาปาก (เฉพาะนอกเขตเทศบาลตำบลปลาปาก)
องค์การบริหารส่วนตำบลหนองฮี  ครอบคลุมพื้นที่ตำบลหนองฮีทั้งตำบล
องค์การบริหารส่วนตำบลกุตาไก้  ครอบคลุมพื้นที่ตำบลกุตาไก้ทั้งตำบล
องค์การบริหารส่วนตำบลโคกสว่าง  ครอบคลุมพื้นที่ตำบลโคกสว่างทั้งตำบล
องค์การบริหารส่วนตำบลโคกสูง  ครอบคลุมพื้นที่ตำบลโคกสูงทั้งตำบล
องค์การบริหารส่วนตำบลมหาชัย  ครอบคลุมพื้นที่ตำบลมหาชัยทั้งตำบล
องค์การบริหารส่วนตำบลนามะเขือ  ครอบคลุมพื้นที่ตำบลนามะเขือทั้งตำบล
องค์การบริหารส่วนตำบลหนองเทาใหญ่  ครอบคลุมพื้นที่ตำบลหนองเทาใหญ่ทั้งตำบล
== สถานศึกษา ==
=== โรงเรียนรัฐบาล ===
โรงเรียนปลาปากวิทยา
โรงเรียนโคกสว่างประชาสรรค์
โรงเรียนธรรมโฆษิตวิทยา
โรงเรียนกุตาไก้วิทยา
โรงเรียนมหาชัยวิทยา
วิทยาลัยการอาชีพวัดโฆสมังคลาราม
== สถานที่ท่องเที่ยว ==
วัดพระธาตุมหาชัย
วัดโฆสมังคลาราม
ศูนย์วัฒนธรรมวัดคณิศรธรรมิการาม
สวนรุกขชาติวังปอพาน
ศูนย์ส่งเสริมศิลปาชีพบ้านทันสมัยในพระบรมราชินูปถัมภ์
วัดจอมแจ้ง บ้านศรีธน
โครงการฟาร์มตัวอย่างตามพระราชดำริ บ้านนาสีนวล
วัดป่ามหาชัย
สวนหย่อมสาธารณะ
ต้นจามจุรียักษ์ วัดจอมศรี บ้านนามะเขือ
== ประเพณี ==
เทศกาลกินแตงไทย แตงโมหวาน
ปลาปาก
อำเภอเมืองนครพนม

เมืองนครพนม เป็นอำเภอหนึ่งของจังหวัดนครพนม
== ที่ตั้งและอาณาเขต ==
อำเภอเมืองนครพนมมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอโพนสวรรค์และอำเภอท่าอุเทน
ทิศตะวันออก ติดต่อกับแขวงคำม่วน (ประเทศลาว)
ทิศใต้ ติดต่อกับอำเภอธาตุพนมและอำเภอเรณูนคร
ทิศตะวันตก ติดต่อกับอำเภอปลาปาก และอำเภอกุสุมาลย์ (จังหวัดสกลนคร)
== การแบ่งเขตการปกครอง ==
=== การปกครองส่วนภูมิภาค ===
อำเภอเมืองนครพนมแบ่งเขตการปกครองย่อยออกเป็น 15 ตำบล 167 หมู่บ้าน ได้แก่
=== การปกครองส่วนท้องถิ่น ===
ท้องที่อำเภอเมืองนครพนมประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลเมืองนครพนม ครอบคลุมพื้นที่ตำบลในเมืองและตำบลหนองแสงทั้งตำบล รวมทั้งบางส่วนของตำบลอาจสามารถและตำบลหนองญาติ
เทศบาลตำบลหนองญาติ ครอบคลุมพื้นที่ตำบลหนองญาติ (เฉพาะนอกเขตเทศบาลเมืองนครพนม)
องค์การบริหารส่วนตำบลนาทราย  ครอบคลุมพื้นที่ตำบลนาทรายทั้งตำบล
องค์การบริหารส่วนตำบลนาราชควาย  ครอบคลุมพื้นที่ตำบลนาราชควายทั้งตำบล
องค์การบริหารส่วนตำบลกุรุคุ  ครอบคลุมพื้นที่ตำบลกุรุคุทั้งตำบล
องค์การบริหารส่วนตำบลบ้านผึ้ง  ครอบคลุมพื้นที่ตำบลบ้านผึ้งทั้งตำบล
องค์การบริหารส่วนตำบลอาจสามารถ  ครอบคลุมพื้นที่ตำบลอาจสามารถ (เฉพาะนอกเขตเทศบาลเมืองนครพนม)
องค์การบริหารส่วนตำบลขามเฒ่า  ครอบคลุมพื้นที่ตำบลขามเฒ่าทั้งตำบล
องค์การบริหารส่วนตำบลบ้านกลาง  ครอบคลุมพื้นที่ตำบลบ้านกลางทั้งตำบล
องค์การบริหารส่วนตำบลท่าค้อ  ครอบคลุมพื้นที่ตำบลท่าค้อทั้งตำบล
องค์การบริหารส่วนตำบลคำเตย  ครอบคลุมพื้นที่ตำบลคำเตยทั้งตำบล
องค์การบริหารส่วนตำบลดงขวาง  ครอบคลุมพื้นที่ตำบลดงขวางทั้งตำบล
องค์การบริหารส่วนตำบลวังตามัว  ครอบคลุมพื้นที่ตำบลวังตามัวทั้งตำบล
องค์การบริหารส่วนตำบลโพธิ์ตาก  ครอบคลุมพื้นที่ตำบลโพธิ์ตากทั้งตำบล
== มหาวิทยาลัย ==
=== ระดับมหาวิทยาลัย ===
มหาวิทยาลัยนครพนม
=== ระดับวิทยาลัย ===
วิทยาลัยเทคนิคนครพนม
== โรงเรียน ==
=== โรงเรียนมัธยม สพฐ. ===
โรงเรียนคำเตยอุปถัมภ์
โรงเรียนนครพนมวิทยาคม
โรงเรียนบ้านผึ้งวิทยาคม
โรงเรียนปิยะมหาราชาลัย
โรงเรียนวังกระแสวิทยาคม
โรงเรียนศรีโคตรบูรณ์
โรงเรียนศรีบัวบานวิทยาคม
โรงเรียนนารีอนุกูลวิทยา
โรงเรียนสตรีนครพนม
=== โรงเรียนประถม สพฐ. ===
โรงเรียนสุนทรวิจิตร
โรงเรียนอนุบาลนครพนม
=== โรงเรียนเอกชน ===
โรงเรียนตงเจี่ย
โรงเรียนเซนต์ยอแซฟนครพนม
=== โรงเรียนในสังกัดเทศบาลเมืองนครพนม ===
โรงเรียนเทศบาล ๑ (หนองแสง)
โรงเรียนเทศบาล ๒ (ถนนบำรุงเมือง)
โรงเรียนเทศบาล ๓ (พินิจพิทยานุสรณ์)
โรงเรียนเทศบาล ๔ (รัตนโกสินทร์ ๒๐๐ ปี)
โรงเรียนเทศบาล ๕ (สมพรอภัยโส)
โรงเรียนเทศบาล ๖ (ยงใจยุทธ)
== สาธารณสุข ==
โรงพยาบาลนครพนม
โรงพยาบาลค่ายพระยอดเมืองขวาง
โรงพยาบาลจิตเวชนครพนมราชนครินทร์
== สถานที่ท่องเที่ยว ==
วัดโอกาสศรีบัวบาน
วัดศรีเทพประดิษฐาราม
วัดมหาธาตุ
วัดนักบุญอันนา
วัดโพธิ์ศรี
พิพิธภัณฑ์จวนผู้ว่าราชการจังหวัดนครพนม
สวนหลวง ร.9
หาดทรายทองศรีโคตรบูร
หมู่บ้านมิตรภาพไทย-เวียดนาม (อนุสรณ์สถานประธานโฮจิมินห์)
พิพิธภัณฑ์ประธานโฮจิมินห์
บ้านท่านประธานโฮจิมินห์
หอนาฬิกาเวียดนามอนุสรณ์
เขื่อนหน้าเมืองนครพนม
สะพานมิตรภาพ 3 (นครพนม-คำม่วน)
ศาลหลักเมือง
สถานที่จัดแสดงโลกของปลาแม่น้ำโขง นครพนม ศูนย์วิทยาศาสตร์เพื่อการศึกษานครพนม
หอเฉลิมพระเกียรติราชวงศ์จักรี
แลนด์มาร์คพญาศรีสัตตนาคราช (จุดหมายตานครพนม)
วัดนักบุญยอแซฟ
ตลาดอินโดจีน
ตลาดโต้รุ่ง
ถนนคนเดินนครพนม
สวนน้ำนครพนมปาร์ค
== แหล่งข้อมูลอื่น ==
เว็บไซต์เทศบาลเมืองนครพนม
เว็บไซต์เทศบาลตำบลหนองญาติ
เว็บไซต์องค์การบริหารส่วนตำบลนาราชควาย
เมืองนครพนม
ศุภพร มาพึ่งพงศ์

ศุภพร มาพึ่งพงศ์  (13 พฤศจิกายน พ.ศ. 2489 - 24 พฤศจิกายน พ.ศ. 2550) ผู้บรรยายกีฬาโดยเป็นผู้บุกเบิกการชมกีฬาอเมริกันฟุตบอลในประเทศไทย
ในปี พ.ศ. 2521 ช่อง 3 ได้ลิขสิทธิ์การถ่ายทอดกีฬาอเมริกันฟุตบอลเป็นครั้งแรก ทำการพากย์โดย ชัยณรงค์ มนเทียรวิเชียรฉาย ต่อมา ศุภพร ซึ่งจบการศึกษาจากสหรัฐอเมริกา โดยในขณะเรียนเป็นนักกีฬาอเมริกันฟุตบอลของมหาวิทยาลัยในตำแหน่งตัวเตะ  ได้เข้ามาเป็นผู้บรรยายร่วมและได้เป็นผู้บรรยายหลักในเวลาต่อมา โดยมีเทคนิคการพากย์ที่เน้นการอธิบายกฎกติกา เทคนิค และรายละเอียดปลีกย่อยของเกม นักกีฬา โค้ช  รวมถึงแผนการเล่นต่างๆจนกีฬาชนิดนี้เป็นรู้จัก  ทำให้ศุภพรได้เป็นผู้บรรยายกีฬาชนิดนี้ติดต่อกันนานหลายปี
ต่อมาศุภพรได้เป็นผู้บุกเบิกการชมกีฬามวยปล้ำหญิง โดยนำเทปการแข่งขันจากประเทศญี่ปุ่นมาถ่ายทอดทางช่อง 7 เมื่อ พ.ศ. 2530  เขาเป็นผู้จัดการสำนักงานส่งเสริมกีฬา บริษัท บุญรอดบริวเวอรี่ จำกัด  มีหน้าที่ดูแลนักกอล์ฟสมัครเล่นในสังกัดของสโมสรสิงห์
ศุภพร เสียชีวิตเมื่อคืนวันที่ 24 พฤศจิกายน พ.ศ. 2550 หลังจากนำนักกีฬากอล์ฟในสังกัดของบริษัท ไปฝึกซ้อม แล้วเกิดอาการไม่สบายกะทันหัน สิริอายุได้ 61 ปี
==อ้างอิง==
ผู้พากย์กีฬาชาวไทย
การประชุมผู้บัญชาการทหารบก กลุ่มประเทศอาเซียน

การประชุมผู้บัญชาการทหารบก กลุ่มประเทศอาเซียน (Asean Chief of Armies Multi Lateral Meeting หรือ ACAMM) เป็นกิจกรรมทางทหารของประเทศสมาชิกอาเซียน ที่จัดควบคู่ไปกับการทดสอบยิงปืนทางยุทธวิธีกองทัพบก กลุ่มประเทศอาเซียน เริ่มขึ้นในปี พ.ศ. 2543 โดยพลเอก สุรยุทธ์ จุลานนท์ ผู้บัญชาการทหารบกไทยในขณะนั้น
== รายชื่อ ==
{| cellspacing="0" border="1" width = "100%"
| ครั้งที่ (ปี พ.ศ.)
| เจ้าภาพ
| หัวข้อการประชุม
|-
| 1 (2543) || ไทย || อนาคตของความมั่นคงและเสถียรภาพของอาเซียนในภาพรวม
|-
| 2 (2544) || ฟิลิปปินส์ || การก่อการร้ายสากลและปัญหาอาชญากรรมข้ามชาติ
|-
| 3 (2545) || สิงคโปร์ || สภาพแวดล้อมด้านความมั่นคงของภูมิภาค
|-
| 4 (2546) || มาเลเซีย || การเสริมสร้างความเป็นอันหนึ่งอันเดียวกันและพัฒนาความสัมพันธ์ เพื่อเสริมมาตรการความไว้เนื้อเชื่อใจกันระหว่างกองทัพบกกลุ่มประเทศอาเซียน เพื่อเสริมสร้างมิตรภาพระหว่างผู้นำของกองทัพบกกลุ่มประเทศอาเซียน
|-
| 5 (2547) || อินโดนีเซีย || ความเป็นปึกแผ่นและความเป็นทหารอาชีพของกองทัพบกกลุ่มประเทศอาเซียน
|-
| 6 (2548) || บรูไน || การก่อตั้งอัตลักษณ์ความมั่นคงร่วมสำหรับอาเซียน
|-
| 7 (2549) || เวียดนาม || ความร่วมมือเพื่อเสริมสร้างความไว้วางใจ เพื่อกระชับความสัมพันธ์และมิตรภาพให้แน่นแฟ้น เพื่อความเข้าใจร่วมกันระหว่างกองทัพบกกลุ่มประเทศอาเซียน
|-
| 8 (2550) || ไทย ||
|}
== อ้างอิง ==
เว็บไซต์หลัก AARM 2007 หน้า ACAMM 
สมาคมประชาชาติแห่งเอเชียตะวันออกเฉียงใต้
อ.ศรีสงคราม

redirect อำเภอศรีสงคราม
อ.ธาตุพนม

redirect อำเภอธาตุพนม
อ.นาแก

redirect อำเภอนาแก
อ.บ้านแพง

redirect อำเภอบ้านแพง
อ.ท่าอุเทน

redirect อำเภอท่าอุเทน
อ.ปลาปาก

redirect อำเภอปลาปาก
อ.เมืองนครพนม

redirect อำเภอเมืองนครพนม
คณะรัฐมนตรีไทย คณะที่ 13

คณะรัฐมนตรี คณะที่ 13 ของไทย (17 กันยายน พ.ศ. 2488 - 31 มกราคม พ.ศ. 2489)
หม่อมราชวงศ์เสนีย์ ปราโมช เป็นนายกรัฐมนตรี ประกาศพระบรมราชโองการ เมื่อวันที่ 17 กันยายน พ.ศ. 2488
นายปรีดี พนมยงค์ ผู้สำเร็จราชการแทนพระองค์ ลงนามในประกาศ
พระยามานวราชเสวี (ปลอด ณ สงขลา) ประธานสภาผู้แทนราษฎร เป็นผู้ลงนามรับสนองพระบรมราชโองการ
== รายชื่อคณะรัฐมนตรีคณะที่ 13 ของไทย ==
ในวันที่ 19 กันยายน พ.ศ. 2488 มีการแต่งตั้งคณะรัฐมนตรี ดังนี้
พลตำรวจเอก อดุล อดุลเดชจรัส เป็นรองนายกรัฐมนตรี และรัฐมนตรีว่าการกระทรวงสาธารณสุข
พลโทชิต มั่นศิลป์ สินาดโยธารักษ์ เป็นรัฐมนตรีว่าการกระทรวงกลาโหม
ศาสตราจารย์ ดิเรก ชัยนาม เป็นรัฐมนตรีว่าการกระทรวงการคลัง
หม่อมราชวงศ์เสนีย์ ปราโมช เป็นรัฐมนตรีว่าการกระทรวงการต่างประเทศ
พระยาอรรถการีย์นิพนธ์ (สิทธิ จุณณานนท์) เป็นรัฐมนตรีว่าการกระทรวงเกษตราธิการ
หม่อมหลวงอุดม สนิทวงศ์ เป็นรัฐมนตรีว่าการกระทรวงพาณิชย์ และกระทรวงอุตสาหกรรม
นายสพรั่ง เทพหัสดิน ณ อยุธยา เป็นรัฐมนตรีว่าการกระทรวงคมนาคม
นายทวี บุณยเกตุ เป็นรัฐมนตรีว่าการกระทรวงมหาดไทย
พระยานลราชสุวัจน์ (ทองดี นลราชสุวัจน์) เป็นรัฐมนตรีว่าการกระทรวงยุติธรรม
พระตีรณสารวิศวกรรม (ตรี ตีรณสาร) เป็นรัฐมนตรีว่าการกระทรวงศึกษาธิการ
นายประจวบ บุนนาค เป็นรัฐมนตรีช่วยว่าการกระทรวงสาธารณสุข
นายทวี ตะเวทิกุล เป็นรัฐมนตรี
นายสงวน ตุลารักษ์ เป็นรัฐมนตรี
ศาสตราจารย์ วิจิตร ลุลิตานนท์ เป็นรัฐมนตรี
นายเตียง ศิริขันธ์ เป็นรัฐมนตรี
นายทอง กันทาธรรม เป็นรัฐมนตรี
นายพึ่ง ศรีจันทร์ เป็นรัฐมนตรี
นายจำลอง ดาวเรือง เป็นรัฐมนตรี
นายจรูญ สืบแสง เป็นรัฐมนตรี
พระสุทธิอรรถนฤมนตร์ (สุธ เลขยานนท์) เป็นรัฐมนตรี
เจ้าวรทัศน์ ณ ลำพูน เป็นรัฐมนตรี
นายชิต เวชประสิทธิ์ เป็นรัฐมนตรี
คณะรัฐมนตรีแถลงนโยบายต่อสภาผู้แทนราษฎรเมื่อวันที่ 19 กันยายน พ.ศ. 2488 และได้รับความไว้วางใจในวันเดียวกัน
คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2488 เล่ม 62 ตอน 52 หน้า 1426
== การปรับคณะรัฐมนตรี ==
เมื่อวันที่ 14 ตุลาคม พ.ศ. 2488 คณะรัฐมนตรีคณะนี้ได้มีการเปลี่ยนแปลงตามลำดับ คือ
พลโทชิต มั่นศิลป์ สินาดโยธารักษ์ รัฐมนตรีว่าการกระทรวงกลาโหม ได้ลาออกจากตำแหน่งเนื่องจากสุขภาพไม่ดี
พลโทจิระ วิชิตสงคราม เป็นรัฐมนตรี
นายทองอินทร์ ภูริพัฒน์ เป็นรัฐมนตรี
นายถวิล อดุล เป็นรัฐมนตรี
== การสิ้นสุดของคณะรัฐมนตรีคณะที่ 13 ของไทย ==
คณะรัฐมนตรีคณะนี้สิ้นสุดลง เพราะเหตุที่สภาผู้แทนราษฎรชุดที่ให้ความไว้วางใจได้สิ้นสุดลง เมื่อวันที่ 15 ตุลาคม พ.ศ. 2488 โดยพระราชกฤษฎีกายุบสภาผู้แทนราษฎร พ.ศ. 2488 คณะรัฐมนตรีคณะนี้ได้รักษาการไปจนถึงวันที่ 31 มกราคม พ.ศ. 2489 ซึ่งเป็นวันตั้งนายกรัฐมนตรีใหม่ตามรัฐธรรมนูญ
== อ้างอิง ==
== แหล่งข้อมูลอื่น ==
คณะรัฐมนตรีคณะที่ 13 จากสำนักเลขาธิการคณะรัฐมนตรี 
ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 
คณะรัฐมนตรีไทย
หม่อมราชวงศ์เสนีย์ ปราโมช